Boholio jūra

Boholio jūra arba Mindanao jūra – jūra tarp Visajų ir Mindanao salynų Filipinuose. Jūra driekiasi į pietus nuo Boholio ir Leitės salų ir į šiaurę nuo Mindanao. Sikichoras ir Kamiginas yra dvi didžiausios Boholio jūros salos. Driekiasi iš rytų į vakarus 270 km. Didžiausias gylis 1975 metrai.

Vidutinė metinė vandens temperatūra daugiau kaip 28 °C, druskingumas apie 34 ‰. Prie krantų yra koralų rifų. Potvyniai kas pusę paros; aukštis daugiau kaip 2 metrai.

Kagajan de Oras, Iliganas, Butuanas, Dumagetė, Osamisas ir Tagbilaranas yra pagrindiniai miestai, kurių krantus skalauja Boholio jūra.


Surigao sąsiauris jungia Boholio jūrą su Filipinų jūra, Kanigao kanalas ir Kebu sąsiauris su Kamoteso jūra, sąsiauris tarp Negroso salos ir Zamboangos pusiasalio su Sulu jūra.

 Šaltiniai 

 Nuorodos 
 Boholio jūros padėtis Filipinų salyne (palydovinė nuotrauka)
 Boholio jūra (palydovinė nuotrauka)

Kategorija:Jūros
Kategorija:Filipinų geografija
Kategorija:Ramusis vandenynas